पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पंचायत राज विभाग में कनिष्ठ लिपिक (एलडीसी) भर्ती की अस्थाई सूची में शामिल अभ्यर्थियों के दस्तावेज जांच कराने के कार्यक्रम में अब केवल दो दिन ही शेष रह गए है। जिला परिषद की ओर से मंगलवार (4 जून) के बाद किसी भी स्थिति में दस्तावेजों की जांच नहीं की जाएगी। ऐसे में अभ्यर्थियों के पास सोमवार व मंगलवार दो ही दिन दस्तावेज जांच कराने का मौका है।
पंचायती राज विभाग में कनिष्ठ लिपिक (एलडीसी) सीधी भर्ती के लिए 23 मई को जिला परिषद ने 1016 पदों के लिए ढाई गुणा 2539 अभ्यर्थियों की मेरिट सूची जारी की थी। इसके बाद 27 मई से हवामहल के पीछे स्थित राजकीय उच्च प्राथमिक विद्यालय (महाराजा आदर्श) में अस्थायी सूची में शामिल अभ्यर्थियों के दस्तावेजों की जांच की जा रही है। दस्तावेजों की जांच मंगलवार (4 जून) तक होगी।
जिला परिषद के अतिरिक्त ब्लॉक प्रारंभिक शिक्षा अधिकारी दिनेश शर्मा ने बताया कि जिला परिषद की ओर से 7 जून को चयनित अभ्यर्थियों की फाइनल कट ऑफ लिस्ट जारी करेगी और अभ्यर्थियों से आपत्तियां मांगी जाएगी। दस्तावेजों की जांच के बाद ही चयनित अभ्यर्थियों के अंकों की कट ऑफ लिस्ट जारी होगी। सूची में शामिल अभ्यर्थियों के दस्तावेजों की जांच के बाद 10 जून तक पंचायत समिति आवंटित कर नियुक्ति पत्र दिए जाने की संभावना जताई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn